Maribor, 3. 03. 2019

**Vabilo k prijavi in sodelovanju pri razvojnem projektu »Projektno delo z negospodarskim in neprofitnim sektorjem - Študentski Inovativni projekti za družbeno korist 2016 – 2020 za študijski leti 2018/2019 in 2019/2020«, ki se izvaja na Medicinski fakulteti UM!**

**Študentke in študenti!**

Pridobili smo razvojni projekt na razpisu »Projektno delo z negospodarskim in neprofitnim sektorjem - Študentski Inovativni projekti za družbeno korist 2016 – 2020 za študijski leti 2018/2019 in 2019/2020«. Razpis izvaja Javni štipendijski, razvojni, invalidski in preživninski sklad RS, večino sredstev pa zagotavlja EU.

Namen javnega razpisa je spodbujanje krepitve sodelovanja in povezovanja visokošolskega sistema z okoljem (negospodarstvo in neprofitni sektor v lokalnem/regionalnem okolju), izvajanje modelov odprtega in prožnega prehajanja med izobraževanjem in trgom dela oziroma lokalnim okoljem (sektorjem negospodarstva, NVO, raziskovalnim sektorjem, socialnimi partnerji in drugimi deležniki), s čimer se bo mladim zagotovilo pridobivanje konkretnih, praktičnih izkušenj že med izobraževanjem in povečanje možnosti za lažji prehod s področja študija na področje dela.

V okviru projektov bodo študenti proučevali različne kreativne in inovativne rešitve za izzive negospodarskega in neprofitnega sektorja. V projekt bodo vključeni študenti različnih študijskih stopenj in smeri, kar bo prispevalo k mreženju študentov različnih disciplin in strok ter strokovnih sodelavcev iz lokalnega/regionalnega okolja.

**Vsebina projekta**

**1. Prenos novih tehnologij genomike v klinično prakso za personalizirano zdravljenje Crohnove bolezni (akronim PersonCD)**

*Sodelovanje s podjetjem*

*partner 1: Univerzitetni klinični center Maribor*

*Strokovni sodelavec: prof. dr. Pavel Skok, dr. med.*

*Pedagoški mentorji: Prof. dr. Uroš Potočnik MF UM, doc. dr. Katja Repnik FKKT UM.*

Crohnova bolezen (CB), glavni podtip kronične vnetne črevesne bolezni (KVČB), je kompleksna avtoimunska bolezen, ki občutno zniža kvaliteto življenja ter zmanjša učinkovitost prizadetega bolnika pri delu oz. v šoli. V zadnjem času so biološka zdravila izboljšala učinkovitost zdravljenja bolnikov s CB in zagotavljajo dolgoročno izboljšanje stanja tudi pri težkih oblikah bolezni, kjer so bolniki neodzivni na klasična zdravila ali pa razvijejo stranske učinke. Najučinkovitejša in najbolj uporabljena skupina bioloških zdravil za CB bolnike so inhibitorji citokina TNF in vključujejo etanercept (ETN), infliksimab (IFX) in adalimumab (ADA). Kljub izboljšanji učinkovitosti bioloških zdravil, pa se še vedno okoli 30% ne odzove na antiTNF terapijo oziroma odziv sčasoma izgubi. Vzroki neodzivnosti pri delu CB bolnikov še niso v celotni pojasnjeni, med dejavniki tveganja za neodzivnost pa je bil dokazan pomemben vpliv genetske zasnove vsakega posameznika, izražanje genov ter nekaterih biokemijskih in kliničnih dejavnikov. Sodobne tehnologija raziskovanja genoma omogočajo na ekonomsko učinkovit način v kratkem času analizirati veliko količino genomskih biooznačevalcev, ki jih lahko z učinkovitimi statističnimi metodami kombiniramo z obstoječimi kliničnimi podatki o bolnikih ter drugimi meritvami, kot so krvni testi, biokemijski markerji ter drugi. S takšno metodologijo lahko odkrijemo zanesljive biooznačevalce, ki bi bili klinično uporabni tako za napovedovanje nastanka bolezni, njenega poteka kot tudi odziva na zdravljenje ter bi se lahko uporabljali za personalizirano zdravljenja bolnikov s CB. V okviru projekta želimo s sodobnimi metodami genomike odkriti nabor klinično uporabnih biooznačevalcev za napoved poteka CD in odziva na terapijo, predvsem na biološko antiTNF terapijo. V okviru projekta stremimo k inovativnemu pristopu analiz genoma z uporabo sodobnih tehnologij, ki bodo pripomogle k odkritju novih bioloških označevalcev v vzorcih tkiv in krvi. Označevalci bodo pomembni kot dodatna merila za vrednotenje in izboljšanje zgodnjega diagnosticiranja, poteka in zdravljenja bolezni. Znatno bodo pripomogli k specifičnosti in občutljivosti napovedi poteka in/ali zdravljenja bolezni. V okviru projekta želimo:

• ugotoviti ali obstajajo specifične povezave med genetskimi podatki (genotipi, izražanje genov, ...), biokemijskimi, imunološkimi podatki z kliničnimi podatki in odzivom na zdravljenje bolnikov s CB

• oceniti in razviti inovativni pristop z uporabo sodobnih tehnologij za izboljšano obravnavo bolnikov s CD, predvsem težjih primerov, ki so vključeni v zdravljenje z biološko terapijo

• uvesti te sodobne tehnologije v klinično prakso

• izdelati napovedni model za napoved poteka in/ali zdravljenja bolezni..

**Prijava:**

* **Rok za prijavo: 6. 3. 2019 do 24.00 ure.**
* **Prijave se oddajo s prijavnico (priloga) po elektronski pošti** na uros.potocnik@um.si ali katja.repnik@um.si. Prijavijo se lahko dodiplomski in podiplomski študenti, ki izpolnjujejo sledeče pogoje:
	+ Sodelujoči študent mora biti v času izvajanja projekta vpisan v javno veljavni študijski program.
	+ Študent ne sme biti v delovnem razmerju, samozaposlen, prijavljen na Zavodu RS za zaposlovanje v evidenci brezposelnih oseb ali samostojni podjetnik.
	+ Posamezen študent lahko v okviru posameznega odpiranja na javni razpis, sodeluje le v enem projektu.
	+ Posamezen študent lahko sodeluje po tem javnem razpisu ne glede na to, ali je že bil vključen na javnih razpisih Po kreativni poti do znanja 2016–2020 in Študentski inovativni projekti za družbeno korist 2016–2020.
	+ Študentje, ki so v sklopu navedenih projektov že sodelovali morajo ob prijavi sporočiti naziv projekta in razpis v okviru katerega se je izvajal\*.

**Prednost imajo še ne vključeni študenti.**

\*Prijavitelj bo pri izboru sodelujočih študentov omogočil prednost študentom, ki še niso sodelovali v javnem razpisu »Projektno delo z negospodarskim in neprofitnim sektorjem – Študentski inovativni projekti za družbeno korist 2016–2018« (v nobenem izmed dosedanjih odpiranj – velja za študijsko leto 2016/2017 in 2017/2018) in v javnem razpisu »Projektno delo z negospodarskim in neprofitnim sektorjem – Študentski inovativni projekti za družbeno korist 2016–2020 za študijsko leto 2017/2018«. V kolikor med prijavljenimi študenti ne bo dovolj na novo vključenih študentov, bo prijavitelj v skupino sodelujočih študentov vključil že sodelujoče študente na prejšnjih javnih razpisih Študentski inovativni projekti za družbeno korist, vendar največ 2 takšna študenta.

* Dodatna vprašanja lahko pošljete na zgoraj navedene elektronske naslove.

**Sestava projektne skupine:**

Magistrski študijski program Splošna medicina, 2. st. MAG (število študentov 4), , Univerzitetni program Kemija, 1. st. UNI (število študentov 1), Magistrski študijski program Kemijska tehnika 2. st. MAG (število študentov 1), Univerzitetni program Kemijska tehnologija, 1. st. UNI (število študentov 1), Visokošolski strokovni program Kemijska tehnologija, 1. st. VS (število študentov 2), Magistrski program Bioinformatika, 2. st. MAG (število študentov 1)

V primeru, da bo prijavljenih več študentov, kot je prostih mest, bodo uporabljeni spodaj navedeni kriteriji, po katerih bodo izbrani študenti, ki bodo dosegli večje število točk.

Kriteriji za izbor študentov za vključitev v projektno skupino:

* Kratko motivacijsko pismo (največ 2000 znakov s presledki) s kratkim opisom svoje potencialne vloge v projektu (do 10 točk)
* Povprečna ocena vseh opravljenih izpitov do prijavnega roka (do 5 točk)
* Znanstveni članek (do 10 točk)
* Strokovni ali poljudni članek (do 3 točke)
* Sodelovanje na znanstvenih srečanjih in konferencah (sodelovanje - 2 točki, sodelovanje s posterjem - 5 točk, predavanje - 10 točk).

**Za delo preko študentskega servisa morajo študentje priložiti potrdila o:**

**- o opravljenem sistematičnem zdravniškem pregledu in**

**- o opravljenem usposabljanju iz varstva pri delu in varstva pred požarom, ki bo izvedeno 8.3.2019**

Predvidena nagrada za študente, ki bodo uspešno delali na projektu je 9 eur bruto/uro (cca 5,4 eur/uro neto), na mesec pa lahko izvedejo največ 40 ur.

Projekt se izvaja od 1.4.2019 do 31. 7. 2019.

Darja Farasin, strokovna sodelavka za znanstvenoraziskovalne zadeve

Prof. dr. Uroš Potočnik, vodja projekta

Doc. dr. Katja Repnik, mentor/koordinator

Priloga: prijavni obrazec

**Prijavni obrazec za projekt**

**»Študentski Inovativni projekti za družbeno korist 2016 – 2020« štud. leto 2018/2019**

**Rok za prijavo: 6. 03. 2019 do 24.00 po e-pošti**

**Prijavnico oddajte po elektronski pošti na** **uros.potocnik@um.si** **ali** **katja.repnik@um.si**

Ime in priimek:

Fakulteta in program:

Letnik študija:

E-mail, telefonska številka:

Ali ste v sklopu JR »Projektno delo z negospodarskim in neprofitnim sektorjem – Študentski inovativni projekti za družbeno korist 2016–2018« (v nobenem izmed dosedanjih odpiranj – velja za študijsko leto 2016/2017 in 2017/2018) in JR »Projektno delo z negospodarskim in neprofitnim sektorjem – Študentski inovativni projekti za družbeno korist 2016–2020 za študijsko leto 2017/2018«?

(da, ne)

Če ste odgovorili z da napišite naziv projekta in razpis v okviru katerega se je izvajal:

Prijavljam se na projekt **PersonCD** (**akronim).**

|  |  |  |
| --- | --- | --- |
|  |  | Število doseženih točk |
| Povprečna ocena študija (do 5 točk) |   |  |
| Znanstveni članek |  |  |
| Strokovni ali poljudni članek |  |  |
| Sodelovanje na znanstvenih srečanjih in konferencah (sodelovanje - 2 točki, sodelovanje s posterjem - 5 točk, predavanje - 10 točk) | vpišite vrsto sodelovanja |  |
| Motivacijsko pismo (do 10 točk) | kot priloga  |  |
|  | **SKUPAJ TOČK** |  |